Supertaal - RDF-voer
type: channel
description: Kom praat saam!
items: draad

draad
type: item
description: Doringdraad draad Afbreking: draad Selfstandige naamwoord: draad Meervoud: drade Verkleinwoord: draadjie Meervoud van verkleining: draadjies Betekenis: • 'n Heining. • 'n Lang, dun, buigbare materiaal (van metaal, wol, gare, ens). • Die verloop in 'n boek of fliek; verhaallyn. Gebruik: • Die kinders klouter oor die draad. • Die diewe het die alarm se draad geknip. • Ek het die storie se draad verloor. Spreekwoord: • Hy is baie kort van draad. [Humeurig.] • Die arme man kou draad. [Hy kry swaar.] • Sy sit op die draad. [Sy kies nie kant nie.] • Hy is kort van draad. [Hy word gou kwaad.] • Sy is sommer net dwars teen die draad. [Weerbarstig.] • Hy het nie 'n draad om aan te trek nie. [Geen klere hê nie.] • Sy het 'n draad vir elke naald. [Elke keer 'n gepaste antwoord gee.] • Sy draad moet geknip word. [Hom van iets weerhou; sy plan laat misluk.] Hiponiem: • doringdraad • geleidraad • koperdraad • staaldraad • wasgoeddraad Afgelei: • draadheining • draadloos • draadvormig • draderig • langdradig Vertaling: Engels: wire; fence; plot Nederlands: draad Laat weet asb as die inskrywing foute bevat of verder verbeter kan word.
creator: Leksikograaf
date: 2019-10-05T06:15:30-00:00